Bhuḍḍheng

Bhuḍḍheng (Trachypithecus auratus) iyâ arèya bhurun alas samacem mothak sè obu'na abârna celleng molos. Mothak arèya tamaso' ḍâ' Cercopithedae nyalambher pèra' Inḍonesia bâgiyân bârâ'.

 Jhâjhârbâ'ân ropa 
Bhuḍḍheng arèya okoran bhâdhânna seḍḍhengngan, lanjhângnga antara 46-75 cm. Obu'na abârna celleng, dhinèng bunto'na paḍâ bi' macem bhuḍḍheng laènna sè ra-kèra lanjhângnga antara 61-82 cmCorbet, G.B. & J.E. Hill. 1992. The Mammals of Indomalayan Region: a systematic review: 174. Oxford: Nat. Hist. Mus. Publ. & Oxford Univ. Press..

Jhânten bi' pangorbhina kappra abârna celleng, tapè sè pangorbhi anḍi' bârna potè abâk konèng è eddhi' kamalowanna. Buḍu'na bhuḍḍheng anḍi' obu' abârna konèng emmas agilap. Makkèna ḍâ'iyâ, bhuḍḍheng subspesies T. a. auratus sè pèra' nyalambher è Jhâbâ Tèmor terkaḍhâng teptep abârna konèng emmas èngâ' ghi' buḍu', tapè è konco' obu'na abârna konèngPayne, J., C.M. Francis, K. Phillipps, S.N. Kartikasari. 2000. Panduan Lapangan Mamalia di Kalimantan, Sabah, Sarawak & Brunei Darussalam: 359. Bogor: WCS-IP, The Sabah Society & WWF Malaysia.. Bhuḍḍheng sè pagghun abârna konèng emmas makkè ella omor dibâsa arèya sè èkoca' mertanKiliaan, H. N. (1898). Nederlandsch-Madoereesch woordenboek. University of Michigan. Batavia, Landsdrukkerij..

 Panyalambherrân 
Bhuḍḍheng oḍi' è alas-alas è Jhâbâ bân bâḍâ è engghun konservasi akadhi Taman Nasional Ujung Kulon, Taman Nasional Gunung Halimun Salak, Taman Nasional Gunung Gede Pangrango, Cagar Alam Pananjung Pangandaran, Taman Nasional Meru Betiri, Taman Nasional Baluran, bân Taman Nasional Bali Barat.

 Sombher 

Bhângsa:Primata
Bhângsa:Kèbân
Bhângsa:Bhurun alas